Lav et referat af nedenstående tekst:

Tekst:
Selvom sommeren har været rig på solskinstimer, har det ikke afholdt nordjyderne fra at tage i biografen. Tværtimod. De nordjyske biografer oplever nemlig en rekordsommer i forhold til solgte billetter. I både Frederikshavn og Hjørring fortæller biografdirektører, at gode film på plakaterne trækker gæster til. - Vi har haft nogle kanongode film. Vi startede med Top Gun tilbage i maj, og så er det bare væltet ind med lækre film hele sommeren, siger Kris Søgaard Pedersen, direktør i Palads Teatret i Frederikshavn. Ekstra godt med regn Særligt på de enkelte regnvejrsdage i ferien har der været travlt ved popcornmaskinerne. Der bliver billetsalget fordobelt sammenlignet med salget på en solskinsdag ifølge Palads Teatret i Frederikshavn. Biografen har solgt 220 procent flere billetter denne sommer sammenlignet med sommeren 2019 - som altså var en "normal" sommer uden corona-restriktioner. - Jeg er blevet glædeligt overrasket over særligt Top Gun - som mange andre i branchen. Det er også sjældent, at så mange store film er klemt sammen på så kort en periode, lyder det fra biografdirektøren, der forklarer, at det skyldes coronaepidemien. Men udover gode film, mener Kris Søgaard Pedersen også, at de mange flere gæster skyldes biografens faciliteter. - Vi har det største cinemascope -lærred i hele landet, vi har suveræne lydsystemer og speciallavede stole, som sikrer en god filmoplevelse hos os.

Referat:
Sommeren 2022 har været god ved biograferne.